ΠΟΛΙΤΙΚΗ ΠΡΟΣΤΑΣΙΑΣ ΔΙΚΑΙΩΜΑΤΩΝ ΤΩΝ ΥΠΟΚΕΙΜΕΝΩΝ ΔΕΔΟΜΕΝΩΝ

Medochemie Limited
Το παρόν Έγγραφο, καταγράφει, συνοψίζει και επεξηγεί τα δικαιώματα των Υποκείμενων Δεδομένων σύμφωνα με τον Γενικό Κανονισμό Προστασίας Προσωπικών Δεδομένων 679/2016 της Ευρωπαϊκής Ένωσης ο οποίος τέθηκε σε ισχύ την 25η Μαΐου 2018 (εν τοις εφεξής καλούμενος ως «ΓΚΠΔ»). Αυτά τα δικαιώματα συμπεριλαμβάνουν το δικαίωμα:

· Ενημέρωσης (Άρθρα 12-14 και Αιτιολογικές Σκέψεις 58-62),
· Πρόσβασης στα προσωπικά δεδομένα (Άρθρα 12 και 15 και Αιτιολογική Σκέψη 63),
· Διόρθωσης προσωπικών δεδομένων (Άρθρο 16),
· Διαγραφής προσωπικών δεδομένων («δικαίωμα στη λήθη») (Άρθρο 17 και Αιτιολογικές Σκέψεις 65-66),
· Περιορισμού Επεξεργασίας (Άρθρο 18),

· Εναντίωσης στην Επεξεργασία (Άρθρο 21 και Αιτιολογικές Σκέψεις 69 και 70),

· Λήψης αντιγράφου των προσωπικών Δεδομένων ή μεταφοράς τους σε άλλον υπεύθυνο επεξεργασίας ή ως αλλιώς είναι γνωστό το δικαίωμα της Φορητότητας (Άρθρο 20 και Αιτιολογική Σκέψη 68),

· Να μην υπόκεινται σε αυτοματοποιημένη επεξεργασία (Άρθρο 22 και Αιτιολογική Σκέψη 61),

· Πληροφόρηση σε περίπτωση παραβίασης προσωπικών δεδομένων (Άρθρο 34 και Αιτιολογική Σκέψη 86).

Το παρόν έγγραφο συμπεριλαμβάνει μια σύντομη επεξήγηση όλων των ανωτέρω δικαιωμάτων καθώς και σχετικό οδηγό προς τα Υποκείμενα Δεδομένων για την εξάσκηση οιουδήποτε εξ αυτών των δικαιωμάτων.

Η παρούσα Πολιτική Προστασίας Δικαιωμάτων των Υποκείμενων Δεδομένων πρέπει να διαβάζεται παράλληλα με την Πολιτική Προστασίας Προσωπικών Δεδομένων της Medochemie, η οποία είναι επίσης διαθέσιμη στην ιστοσελίδα www.medochemie.com. 
1. Δικαίωμα στην Ενημέρωση
Τα Υποκείμενα Δεδομένων έχουν το δικαίωμα να λαμβάνουν ορισμένες πληροφορίες αναφορικά με τις δραστηριότητες του υπεύθυνου επεξεργασίας σχετικά με την συλλογή και επεξεργασία προσωπικών δεδομένων. Αυτό γίνεται ώστε να διασφαλιστεί ότι η Medochemie Limited επεξεργάζεται τα προσωπικά δεδομένα στην κατοχή της κατά τρόπο δίκαιο και με διαφάνεια. Όλες οι σχετικές πληροφορίες είναι διαθέσιμες στην Πολιτική Προστασίας Προσωπικών Δεδομένων και Πολιτική Cookies του Οργανισμού η οποία είναι διαθέσιμη στην ιστοσελίδα www.medochemie.com. 
Κατόπιν σχετικού αιτήματος, η Medochemie Limited είναι διατεθειμένη να παρέχει στο Υποκείμενο Δεδομένων λεπτομερή πληροφόρηση αναφορικά με τα προσωπικά δεδομένα τα οποία διατηρούνται από τον Οργανισμό, τον τρόπο φύλαξής τους και πως τυγχάνουν επεξεργασίας.  Αίτημα προς τούτο μπορεί να γίνει προς την Medochemie Limited με την συμπλήρωση και αποστολή της σχετικής Αίτησης, και ως περαιτέρω περιγράφεται κατωτέρω και ως προβλέπεται από την Πολιτική Προστασίας Προσωπικών Δεδομένων και Πολιτική Cookies της Medochemie Limited.

(α) Εάν τα Προσωπικά Δεδομένα συλλέγονται από την Medochemie Limited απευθείας από το Υποκείμενο Δεδομένων.

Όταν η Medochemie Limited συλλέγει τα προσωπικά δεδομένα απευθείας από το Υποκείμενο Δεδομένων, τα ακόλουθα εφαρμόζονται:

· Ο Υπεύθυνος Επεξεργασίας είναι η Medochemie Limited, εταιρεία εγγεγραμμένη στην Κυπριακή Δημοκρατία.
· Ο Υπεύθυνος Προστασίας Δεδομένων της Medochemie Limited και σημείο επαφής είναι η κ. Γιώτα Ανδρέου με την οποία τα Υποκείμενα Δεδομένων μπορούν να επικοινωνήσουν ηλεκτρονικά στην ηλεκτρονική διεύθυνση dpo@medochemie.com ή μέσω τηλεφώνου στον αριθμό 25 852696.

· Οι λόγοι για τους οποίους η Medochemie Limited συλλέγει και επεξεργάζεται πληροφορίες είναι:

(α) να διασφαλίσει ότι όλες οι σχετικές και απαραίτητες πληροφορίες αναφορικά με τους υπαλλήλους της διατηρούνται σύμφωνα με τοπικούς, Ευρωπαϊκούς και διεθνείς νόμους και κανονισμούς και/ή άλλες υποχρεώσεις της,

(β) να διασφαλίσει ότι όλες οι σχετικές και απαραίτητες πληροφορίες αιτητών εργασίας διατηρούνται,

(γ) να διασφαλίσει ότι όλες οι σχετικές και απαραίτητες πληροφορίες ατόμων οι οποίοι υποβάλλουν γενικά παράπονα ή παράπονα τα οποία αφορούν φαρμακοεπαγρύπνηση διατηρούνται,

(δ) να βελτιώσει τα προϊόντα και τις υπηρεσίες της,

(ε) να εκτιμήσει την αγορά και να βελτιώσει την προώθησή της εταιρείας,

(στ) να βελτιώσει τις δραστηριότητες και εργασίες της, να προωθήσει την καινοτομία και τις γενικές εργασίες της Medochemie Limited. 
· Η νομική βάση για την επεξεργασία ορισμένων εκ των ανωτέρω πληροφοριών προκύπτει από Διεθνείς, Ευρωπαϊκούς και τοπικούς νόμους καθώς και από κανονισμούς οι οποίοι διέπουν τις δραστηριότητες Φαρμακευτικών Εταιρειών και Παρασκευαστών Φαρμάκων. 

· H Medochemie μπορεί να διαβιβάσει τέτοια προσωπικά δεδομένα εκτός της δικαιοδοσίας του τόπου όπου έχει γίνει η συλλογή τους, σε άλλες εταιρείες, εντός του ομίλου εταιρειών της Medochemie. Οι εν λόγω εταιρείες είτε εντός είτε εκτός της ΕΕ, δεσμεύονται από την παρούσα ή άλλες παρόμοιες Πολιτικές και από την Πολιτική Προστασίας Προσωπικών Δεδομένων και Πολιτική Cookie της Medochemie.

· Λεπτομέρειες αναφορικά με την περίοδο διατήρησης των προσωπικών δεδομένων είναι διαθέσιμες στην Πολιτική Προστασίας Προσωπικών Δεδομένων και Πολιτική Cookie και στην Πολιτική Διατήρησης Δεδομένων οι οποίες είναι διαθέσιμες στην ιστοσελίδα www.medochemie.com.

· Εάν οιεσδήποτε πληροφορίες οι οποίες σχετίζονται με προσωπικά δεδομένα πρέπει να δοθούν σύμφωνα με οποιονδήποτε νόμο, νομοθεσία, σύμβαση  ή για οποιοδήποτε άλλο λόγο, η Medochemie Limited οφείλει να ενημερώσει το Υποκείμενο Δεδομένων για την εν λόγω παράθεση των δεδομένων καθώς και τυχόν επιπτώσεις σε περίπτωση που δεν παρείχε τα εν λόγω δεδομένα.
Στην περίπτωση που η Medochemie Limited θα χρησιμοποιήσει προσωπικά δεδομένα για σκοπούς διαφορετικούς και πέραν των σκοπών για τους οποίους τα συνέλεξε, τότε η Medochemie Limited οφείλει όπως ενημερώσει τα Υποκείμενα Δεδομένων για αυτούς τους νέους σκοπούς επεξεργασίας, πριν ξεκινήσει την εν λόγω επεξεργασία.

(β) Προσωπικά Δεδομένα τα οποία συλλέγονται από Τρίτο Μέρος
Στην περίπτωση που η Medochemie Limited λαμβάνει προσωπικά δεδομένα ενός Υποκειμένου Δεδομένων από τρίτο μέρος, τότε η Medochemie Limited είναι υποχρεωμένη να ενημερώσει το Υποκείμενο Δεδομένων δίδοντας του ειδοποίηση της λήψης των εν λόγω δεδομένων.  Η εν λόγω ειδοποίηση θα πρέπει να ενημερώνει το Υποκείμενο Δεδομένων αναφορικά με τις κατηγορίες προσωπικών δεδομένων τα οποία συλλέγει η Medochemie Limited καθώς και την πηγή των εν λόγω προσωπικών δεδομένων, συμπεριλαμβανομένου του κατά πόσο προήλθαν από δημόσιες πηγές.
Η Medochemie Limited στοχεύει στην ενημέρωση του Υποκείμενου Δεδομένων για τα προσωπικά δεδομένα τα οποία έλαβε, εντός εύλογου χρόνου από τη λήψη των εν λόγω δεδομένων και το σκοπό για τον οποίο λήφθηκαν.  Σε περίπτωση που η Medochemie Limited επιθυμεί όπως περαιτέρω χρησιμοποιήσει τα εν λόγω δεδομένα για διαφορετικούς σκοπούς από αυτούς που αρχικά συλλέχθηκαν, τότε η Medochemie Limited θα επικοινωνήσει με τον Υποκείμενο Δεδομένων δίδοντας ειδοποίηση για τον νέο σκοπό της επεξεργασίας πριν να το πράξει. 

Η Medochemie Limited εξαιρείται από τα ανωτέρω εάν:

· Το Υποκείμενο Δεδομένων έχει ήδη όλες τις απαραίτητες πληροφορίες,

· Η παροχή των εν λόγω πληροφοριών είναι αδύνατη ή απαιτεί δυσανάλογη προσπάθεια από πλευράς της Medochemie Limited και ο υπεύθυνος επεξεργασίας έλαβε όλα τα απαραίτητα μέτρα για την προστασία των προσωπικών δεδομένων και των συμφερόντων του Υποκείμενου Δεδομένων.

· Ευρωπαϊκό Δίκαιο ή το δίκαιο Κράτους Μέλους στο οποίο υπόκειται ο υπεύθυνος επεξεργασίας, απαιτεί τη συλλογή, επεξεργασία ή αποκάλυψη προσωπικών δεδομένων, και λήψη κατάλληλων μέτρων για προστασία των συμφερόντων του Υποκειμένου Δεδομένων.

· Ευρωπαϊκό Δίκαιο ή το δίκαιο Κράτους Μέλους απαιτεί όπως τέτοιες πληροφορίες παραμείνουν εμπιστευτικές.
2. Δικαίωμα πρόσβασης προσωπικών δεδομένων

Σύμφωνα με το άρθρο 15 και την Αιτιολογική Σκέψη 63 του ΓΚΠΔ, τα Υποκείμενα Δεδομένων έχουν δικαίωμα να:

 
i. Λαμβάνουν επιβεβαίωση από τον υπεύθυνο επεξεργασίας ότι επεξεργάζεται τα προσωπικά τους δεδομένα.
ii. Έχουν πρόσβαση στα επεξεργασμένα προσωπικά τους δεδομένα, συμπεριλαμβανομένης της λήψης αντιγράφου κατόπιν αιτήσεως, εκτός αν το αντίγραφο επηρεάζει αρνητικά τα δικαιώματα και τις ελευθερίες τρίτων ατόμων.
iii. Λαμβάνουν συγκεκριμένες πληροφορίες σχετικά με την επεξεργασία από τον υπεύθυνο επεξεργασίας δεδομένων, συμπεριλαμβανομένων των εξής:

· σκοπούς της επεξεργασίας δεδομένων,
· κατηγορίες επεξεργασμένων δεδομένων προσωπικού χαρακτήρα, 
· αποδέκτες ή κατηγορίες αποδεκτών που λαμβάνουν τα προσωπικά δεδομένα από τον υπεύθυνο επεξεργασίας δεδομένων,
· το χρονικό διάστημα για το οποίο ο υπεύθυνος επεξεργασίας δεδομένων αποθηκεύει τα προσωπικά δεδομένα ή τα κριτήρια τα οποία ο υπεύθυνος επεξεργασίας δεδομένων χρησιμοποιεί για να καθορίσει τις περιόδους φύλαξης, 
· πληροφορίες σχετικά με την πηγή των προσωπικών δεδομένων εάν ο υπεύθυνος επεξεργασίας δεδομένων δεν τις συλλέγει απευθείας από το Υποκείμενο Δεδομένων, 
· πληροφορίες σχετικά με τα μέτρα τα οποία είναι σε ισχύ για την ασφάλεια  διασυνοριακών μεταφορών δεδομένων, όπου αυτό εφαρμόζεται, και
· εάν ο υπεύθυνος επεξεργασίας δεδομένων χρησιμοποιεί αυτόματη διαδικασία λήψης αποφάσεων, συμπεριλαμβανομένης της κατάρτισης προφίλ, τη λογική της αυτόματης απόφασης που χρησιμοποιείται και τις συνέπειες αυτής της επεξεργασίας για το Υποκείμενο Δεδομένων.

Όπως αναφέρεται λεπτομερώς στην παρούσα, το Υποκείμενο Δεδομένων, υπό το φως των ανωτέρω πληροφοριών, μπορεί:

· να ζητήσει τη διόρθωση ή τη διαγραφή προσωπικών δεδομένων,
· να περιορίσει ή να εναντιωθεί σε συγκεκριμένους τύπους επεξεργασίας δεδομένων προσωπικού χαρακτήρα, ή
· να προβεί σε καταγγελία στην τοπική εποπτική αρχή.

Το Υποκείμενο Δεδομένων έχει το δικαίωμα να ζητήσει αντίγραφο των δεδομένων που διατηρεί η Medochemie Ltd. Σε περίπτωση που τέτοιο αίτημα υποβληθεί ηλεκτρονικά, ο Υπεύθυνος Επεξεργασίας Δεδομένων υποχρεούται να παρέχει τις πληροφορίες σε ηλεκτρονική μορφή στην οποία το Υποκείμενο Δεδομένων δύναται να έχει πρόσβαση.

Εάν τα αιτήματα του υποκειμένου των δεδομένων είναι αβάσιμα ή υπερβολικά, ο υπεύθυνος επεξεργασίας μπορεί, σύμφωνα με το άρθρο 12 (5) του ΓΚΠΔ, να προβεί σε εύλογη χρέωση για την παροχή των πληροφοριών ή για την εκτέλεση της ζητούμενης ενέργειας. Η Medochemie έχει το δικαίωμα να αρνηθεί να ενεργήσει με βάση το αίτημα, εάν υπάρχουν νόμιμοι ή νομικοί ή άλλοι λόγοι που την αποτρέπουν να πράξει κατά αυτόν τον τρόπο, ή αν τα αιτήματα είναι υπερβολικά.

Τέτοια αιτήματα για την παροχή πληροφοριών από την Medochemie δύνανται να υποβληθούν με τη χρήση της Αίτησης για το Δικαίωμα Πρόσβασης του Υποκειμένου των Δεδομένων. 

3. Δικαίωμα Διόρθωσης Προσωπικών Δεδομένων

Σύμφωνα με το άρθρο 5 (1) (δ) του ΓΚΠΔ, η Medochemie μεριμνά ώστε τα δεδομένα να είναι ακριβή και να επικαιροποιούνται ευλόγως. Σε αντίθετη περίπτωση ο Υπεύθυνος Επεξεργασίας Δεδομένων έχει την υποχρέωση να διορθώσει τα δεδομένα αυτά.

 
Προκειμένου να ενισχυθούν οι απαιτήσεις αυτές και να διασφαλιστεί ότι το υποκείμενο των δεδομένων δύναται να τροποποιήσει τυχόν ανακριβή δεδομένα, ο ΓΚΠΔ παρέχει στα υποκείμενα των δεδομένων, σύμφωνα με το Άρθρο 16 του Κανονισμού, το δικαίωμα:

 
· Διόρθωσης ανακριβών προσωπικών δεδομένων τα οποία κατέχονται από τον  υπεύθυνο επεξεργασίας δεδομένων.
· Συμπλήρωσης τυχών ελλιπών προσωπικών δεδομένων που κατέχει ο υπεύθυνος επεξεργασίας δεδομένων.

 
Τέτοιο αίτημα για διόρθωση Δεδομένων τα οποία διατηρεί η Medochemie μπορεί να κατατεθεί με τη χρήση του εντύπου Αίτησης για το Δικαίωμα Διόρθωσης.

4. Δικαίωμα Διαγραφής Προσωπικών Δεδομένων ("Δικαίωμα στη Λήθη").
Το υποκείμενο των δεδομένων έχει το δικαίωμα να ζητήσει τη διαγραφή των προσωπικών του δεδομένων που κατέχει η Medochemie και το αφορούν, επίσης γνωστό και ως "το δικαίωμα στη λήθη", όπως προβλέπεται στο άρθρο 17(1) του Κανονισμού. Το υποκείμενο των δεδομένων έχει το δικαίωμα να ζητήσει τη διαγραφή των προσωπικών του δεδομένων εάν ισχύει ένας από τους ακόλουθους λόγους:

 
i. Τα προσωπικά δεδομένα δεν είναι πλέον απαραίτητα για το σκοπό που ο υπεύθυνος επεξεργασίας τα έχει συλλέξει. 
ii. Το υποκείμενο των δεδομένων ανακαλεί τη συγκατάθεσή του ως προς τις δραστηριότητες επεξεργασίας δεδομένων από τον υπεύθυνο επεξεργασίας και ουδεμία άλλη νομική αιτιολόγηση υφίσταται για την επεξεργασία.

iii. Το υποκείμενο των δεδομένων αντιτίθεται στην επεξεργασία δεδομένων τα οποία δεν είναι:
· απαραίτητα για τον υπεύθυνο επεξεργασίας δεδομένων για την εκτέλεση ενός καθήκοντος δημοσίου συμφέροντος ή για την άσκηση δημόσιας εξουσίας που έχει ανατεθεί στον υπεύθυνο επεξεργασίας δεδομένων ή
· απαραίτητα για την άσκηση των νόμιμων συμφερόντων του υπεύθυνου επεξεργασίας δεδομένων ή τρίτου μέρους και,
· δεν ισχύουν άλλοι επιτακτικοί νόμιμοι λόγοι για την επεξεργασία προσωπικών δεδομένων.

iv. Το υποκείμενο των δεδομένων αντιτίθεται στην επεξεργασία για σκοπούς απευθείας εμπορικής προώθησης.
v. Ο υπεύθυνος επεξεργασίας επεξεργάστηκε παράνομα τα προσωπικά δεδομένα.
vi. Η νομοθεσία της Ευρωπαϊκής Ένωσης ή του κράτους μέλους απαιτεί τη διαγραφή για σκοπούς συμμόρφωσης με μια νομική υποχρέωση που επιβάλλεται στον υπεύθυνο επεξεργασίας δεδομένων.
vii. Ο υπεύθυνος επεξεργασίας δεδομένων συγκέντρωσε τα προσωπικά δεδομένα στο πλαίσιο της παροχής διαδικτυακών υπηρεσιών σε παιδιά σύμφωνα με το ΓΚΠΔ, εάν οποιαδήποτε από τις δραστηριότητες του επεξεργαστή δεδομένων ερμηνεύεται ως τέτοια.

Μόλις το υποκείμενο των δεδομένων ζητήσει διαγραφή για έναν από τους προβλεπόμενους λόγους, η Medochemie οφείλει να προβεί στη διαγραφή χωρίς καθυστέρηση, εκτός εάν η συνέχιση της διατήρησης είναι απαραίτητη για:

 
i. Την άσκηση του δικαιώματος της ελευθερίας έκφρασης και πληροφόρησης,
ii. Τη συμμόρφωση με νομική υποχρέωση με βάση τη νομοθεσία της ΕΕ ή κράτους μέλους,
iii. Την εκτέλεση ενός έργου που εκτελείται προς το σκοπό δημόσιου συμφέροντος,
iv. Την άσκηση επίσημης εξουσίας που έχει ανατεθεί στον υπεύθυνο επεξεργασίας δεδομένων,
v. Λόγους δημόσιας υγείας που συνάδουν με τις εξαιρέσεις για την επεξεργασία ειδικών κατηγοριών δεδομένων προσωπικού χαρακτήρα, όπως πληροφορίες για την υγεία, ως αυτές αναφέρονται στο Άρθρο 9 (η) και (θ) και 9 (3) του ΓΚΠΔ,
vi. Την αρχειοθέτηση για σκοπούς που άπτονται του δημοσίου συμφέροντος , για σκοπούς επιστημονικής ή ιστορικής έρευνας ή για στατιστικούς σκοπούς, υπό ορισμένες συνθήκες,
vii. Την θεμελίωση, άσκηση ή υπεράσπιση νομικών αξιώσεων.

Στην απίθανη περίπτωση που η Medochemie έχει καταστήσει το δικαίωμα του υποκείμενου των δεδομένων δημόσιο ή έχει μοιραστεί τέτοια δεδομένα με τρίτα πρόσωπα ή με πρόσωπα εντός του Οργανισμού, η Medochemie οφείλει να ενημερώσει αμέσως οποιονδήποτε τέτοιο τρίτο πρόσωπο, υπεύθυνο επεξεργασίας δεδομένων που επεξεργάζεται τα δεδομένα, σχετικά με το αίτημα διαγραφής του υποκειμένου των δεδομένων. Αυτό περιλαμβάνει την κατάργηση οποιωνδήποτε συνδέσμων με αυτά τα προσωπικά δεδομένα, καθώς και την διαγραφή/ καταστροφή οποιωνδήποτε αντιγράφων αυτών των προσωπικών δεδομένων.

 
Το αίτημα για διαγραφή δεδομένων μπορεί να υποβληθεί με τη χρήση του εντύπου Αίτησης για το Δικαίωμα Διαγραφής.

5. Δικαίωμα Περιορισμού Επεξεργασίας Δεδομένων

Σύμφωνα με το Άρθρο 18 του ΓΚΠΔ, τα υποκείμενα των δεδομένων έχουν το δικαίωμα να περιορίζουν την επεξεργασία των προσωπικών τους δεδομένων, υπό ορισμένες συνθήκες. Τα υποκείμενα των δεδομένων ενδέχεται να περιορίζουν την επεξεργασία των προσωπικών τους δεδομένων όταν:

· Το υποκείμενο των δεδομένων αμφισβητεί την ακρίβεια των προσωπικών δεδομένων. Ο υπεύθυνος επεξεργασίας οφείλει να περιορίσει την επεξεργασία των αμφισβητούμενων δεδομένων μέχρις ότου επιβεβαιωθεί η ακρίβειά τους.
· Η επεξεργασία είναι παράνομη. Αντί να ζητήσει διαγραφή, το υποκείμενο των δεδομένων μπορεί να ζητήσει από τον υπεύθυνο επεξεργασίας δεδομένων να περιορίσει τη χρήση των δεδομένων που έχουν υποστεί επεξεργασία παράνομα.
· Ο υπεύθυνος επεξεργασίας δεδομένων δεν χρειάζεται πλέον να επεξεργάζεται τα προσωπικά δεδομένα, αλλά το υποκείμενο των δεδομένων χρειάζεται τα προσωπικά δεδομένα για την θεμελίωση, άσκηση ή υπεράσπιση νομικών αξιώσεων.
· Το υποκείμενο των δεδομένων αντιτίθεται στην επεξεργασία που βασίζεται στο δημόσιο συμφέρον ή στα νόμιμα συμφέροντα του υπευθύνου επεξεργασίας δεδομένων ή τρίτου προσώπου, ως οι νόμιμοι λόγοι επεξεργασίας βάσει του άρθρου 6 (1) (ε) ή (στ) του ΓΚΠΔ. Στην περίπτωση αυτή, η Medochemie οφείλει να περιορίσει την αμφισβητούμενη δραστηριότητα επεξεργασίας εν αναμονή της επιβεβαίωσης του κατά πόσον τα νόμιμα συμφέροντα του υπευθύνου επεξεργασίας δεδομένων ή του τρίτου μέρους υπερισχύουν των συμφερόντων του υποκειμένου των δεδομένων.

Όταν το υποκείμενο των δεδομένων αιτείται περιορισμού της επεξεργασίας δεδομένων σύμφωνα με το Άρθρο 18(1), η Medochemie δύναται να συνεχίσει να αποθηκεύει τα προσωπικά δεδομένα, αλλά μπορεί να τα επεξεργαστεί μόνο:

· Με τη συγκατάθεση του υποκειμένου δεδομένων,
· Για τη θεμελίωση, άσκηση ή υπεράσπιση νομικών αξιώσεων,
· Για την προστασία των δικαιωμάτων άλλου φυσικού ή νομικού προσώπου, ή
· Για σημαντικούς λόγους δημοσίου συμφέροντος.

Σε περίπτωση που η Medochemie πρέπει να άρει το περιορισμό της επεξεργασίας δεδομένων, οφείλει να αποστείλει ειδοποίηση προς ενημέρωση του υποκειμένου των δεδομένων.

Αίτηση για Περιορισμού Επεξεργασίας των Δεδομένων που διατηρεί η Medochemie μπορεί να κατατεθεί με τη χρήση του εντύπου Αίτησης Περιορισμού Επεξεργασίας Προσωπικών Δεδομένων. 
6. Δικαίωμα Ένστασης στην επεξεργασία Προσωπικών Δεδομένων

Το άρθρο 21 του ΓΚΠΔ, παρέχει στα υποκείμενα των δεδομένων το δικαίωμα να εναντιωθούν στην επεξεργασία δεδομένων υπό ορισμένες συνθήκες, για:

· σκοπούς άμεσου μάρκετινγκ, συμπεριλαμβανομένου του προφίλ που σχετίζεται με το άμεσο μάρκετινγκ,
· επιστημονικούς ή ιστορικούς ερευνητικούς σκοπούς ή στατιστικούς σκοπούς, εκτός εάν η επεξεργασία είναι απαραίτητη για την εκτέλεση καθήκοντος που εκτελείται προς το δημόσιο συμφέρον.
· την επεξεργασία, συμπεριλαμβανομένης οποιασδήποτε κατάρτισης προφιλ, βασισμένη στις ακόλουθες νομικές βάσεις:
· απαραίτητη για την εκπλήρωση ενός καθήκοντος προς το δημόσιο συμφέρον. ή
· απαραίτητη για τα νόμιμα συμφέροντα του υπεύθυνου επεξεργασίας δεδομένων ή τρίτου μέρους.
Σε περίπτωση που το υποκείμενο των δεδομένων εναντιώνεται στην επεξεργασία, η Medochemie θα διακόψει την επεξεργασία των δεδομένων αυτών, εκτός εάν ισχύει μία από τις ακόλουθες εξαιρέσεις:

 
· υφίσταται επιτακτική νόμιμη βάση για την επεξεργασία των προσωπικών δεδομένων, που υπερισχύει των συμφερόντων του υποκειμένου των δεδομένων, ή
· υπάρχει ανάγκη επεξεργασίας των προσωπικών δεδομένων από την Medochemie Limited για να δημιουργήσει, να ασκήσει ή να υπερασπίσει νομικές αξιώσεις.

Η ειδοποίηση για τη συνέχιση της επεξεργασίας θα αποστέλλεται στο υποκείμενο των δεδομένων από τη Medochemie.

Τέτοια αίτηση εναντίωσης επεξεργασίας δεδομένων που διατηρεί η Medochemie μπορεί να υποβληθεί με τη χρήση του Εντύπου Εναντίωσης στην Επεξεργασία.
7.  Δικαίωμα Φορητότητας δεδομένων 
Σύμφωνα με το άρθρο 20 του ΓΚΠΔ, παρέχεται στα υποκείμενα των δεδομένων το δικαίωμα φορητότητας των δεδομένων. Το δικαίωμα μεταφοράς δεδομένων είναι διαφορετικό από το δικαίωμα πρόσβασης σε προσωπικά δεδομένα. Το δικαίωμα του υποκειμένου των δεδομένων στη φορητότητα των δεδομένων περιλαμβάνει το δικαίωμα:

· Λήψης αντιγράφου των προσωπικών δεδομένων από την Medochemie σε μια ευρέως χρησιμοποιούμενη και μηχανικά αναγνώσιμη μορφή και αποθήκευσης του για περαιτέρω προσωπική χρήση σε μια ιδιωτική συσκευή.
· Διαβίβασης προσωπικών δεδομένων σε άλλον υπεύθυνο επεξεργασίας δεδομένων.
· Διαβίβασης προσωπικών δεδομένων απευθείας από έναν υπεύθυνο επεξεργασίας δεδομένων σε άλλον, όπου αυτό είναι τεχνικά εφικτό.

   
Το δικαίωμα φορητότητας δεδομένων ισχύει για προσωπικά δεδομένα σχετικά με το υποκείμενο των δεδομένων και για δεδομένα που αφορούν ψευδώνυμα, τα οποία μπορούν ξεκάθαρα να συνδέονται με ένα υποκείμενο δεδομένων. Αυτό περιλαμβάνει τις πληροφορίες που παρέχονται στη Medochemie από το υποκείμενο των δεδομένων, όπως όνομα και στοιχεία επικοινωνίας, πληροφορίες που παρατηρούνται ή καταγράφονται από τις δραστηριότητες του υποκειμένου των δεδομένων, όπως μη-επεξεργασμένα δεδομένα που έχουν υποστεί επεξεργασία από ένα έξυπνο μετρητή, αρχεία καταγραφής δραστηριοτήτων, ιστορικό χρήσης ιστοσελίδας ή ιστορικό αναζήτησης. Ωστόσο, δεν περιλαμβάνει προσωπικά δεδομένα που παράγει η Medochemie ως μέρος της επεξεργασίας δεδομένων, για παράδειγμα, δεδομένα που προκύπτουν κατά τη διαδικασία κατάρτισης προφίλ από δεδομένα προσωπικού χαρακτήρα που παρέχονται από το υποκείμενο των δεδομένων.

Το δικαίωμα της φορητότητας δεδομένων ισχύει επίσης για την αυτοματοποιημένη επεξεργασία δεδομένων, μόνο στις περιπτώσεις που είναι είτε:

 
· Βάσει συγκατάθεσης του υποκειμένου των δεδομένων, ή
· Απαιτείται η εκτέλεση σύμβασης μεταξύ του υπεύθυνου επεξεργασίας δεδομένων και του υποκειμένου των δεδομένων.

Η Medochemie μπορεί να αρνηθεί να ενεργήσει μετά από αίτηση του υποκειμένου των δεδομένων σε περίπτωση που η φορητότητα αυτή μπορεί να επηρεάσει τα δικαιώματα και τις ελευθερίες τρίτων. Σε περίπτωση που τα δεδομένα περιέχουν πληροφορίες τρίτων, ο υπεύθυνος επεξεργασίας δεδομένων, στον οποίο η Medochemie διαβιβάζει τα δεδομένα, έχει νόμιμους λόγους να επεξεργαστεί αυτά τα προσωπικά δεδομένα.
Η Medochemie διατηρεί όλα τα προσωπικά δεδομένα μόνο για την περίοδο διατήρησης που καθορίζεται από την Πολιτική Προστασίας Προσωπικών Δεδομένων και Πολιτική Cookie και την Πολιτική Διατήρησης Δεδομένων της.

 
Αίτηση που αφορά τη φορητότητα δεδομένων μπορεί να κατατεθεί χρησιμοποιώντας το έντυπο Αίτησης Φορητότητας της Medochemie.

8. Δικαίωμα εναντίωσης στην αυτοματοποιημένη λήψη αποφάσεων 
Τα Υποκείμενα των Δεδομένων έχουν το δικαίωμα, σύμφωνα με το άρθρο 22 του ΓΚΠΔ, να μην υποβάλλονται σε αυτοματοποιημένη λήψη αποφάσεων, συμπεριλαμβανομένης της κατάρτισης προφίλ, η οποία έχει νομικές ή άλλες σημαντικές επιπτώσεις στο υποκείμενο των δεδομένων. Αυτό το δικαίωμα δεν ισχύει όταν η αυτοματοποιημένη απόφαση είναι:

 
· Απαραίτητη για τη σύναψη ή την εκτέλεση σύμβασης με το Υποκείμενο των Δεδομένων.
· Εξουσιοδοτείται από το εφαρμοστεό δίκαιο της Ε.Ε. ή του κράτους μέλους του υπεύθυνου επεξεργασίας δεδομένων, εάν ο νόμος απαιτεί κατάλληλα μέτρα για τη διασφάλιση των δικαιωμάτων και των ελευθεριών και των έννομων συμφερόντων του Υποκειμένου των Δεδομένων.
· Βάσει της ρητής συναίνεσης του Υποκειμένου των Δεδομένων.

  
 
Αίτημα εναντίωσης στην αυτοματοποιημένη λήψη αποφάσεων μπορεί να υποβληθεί με τη χρήση του Εντύπου Αίτησης Εναντίωσης στην Αυτοματοποιημένη Λήψη Αποφάσεων, της Medochemie.

9. Δικαίωμα ειδοποίησης παραβίασης 
Όταν μια παραβίαση προσωπικών δεδομένων είναι πιθανό να διακινδυνεύσει τα δικαιώματα του υποκειμένου των δεδομένων, η Medochemie θα ειδοποιήσει τα θιγόμενα Υποκείμενα των Δεδομένων σχετικά με τις παραβιάσεις της ασφάλειας, χωρίς αδικαιολόγητη καθυστέρηση.

10. Ανταπόκριση στα αιτήματα Υποκειμένων Δεδομένων
Η Medochemie θα απαντά σε κάθε αίτημα το αργότερο εντός ενός ημερολογιακού μήνα από την παραλαβή αίτησης από το Υποκείμενο Δεδομένων. Σε περίπτωση που απαιτείται μεγαλύτερη περίοδος για την ολοκλήρωση όλων των απαραίτητων ενεργειών, η Medochemie θα ενημερώνει σχετικά το Υποκείμενο Δεδομένων παρέχοντας εξηγήσεις για την καθυστέρηση.

Σε περίπτωση που η Medochemie δεν ενεργήσει μετά από αίτημα, οφείλει να ενημερώσει το Υποκείμενο των Δεδομένων για τους λόγους για τους οποίους δεν έχουν ληφθεί πρόσθετες ενέργειες και να παρέχει πληροφορίες για την εποπτική αρχή στην οποία μπορεί να υποβληθεί καταγγελία. Εάν πρόκειται για την Κυπριακή Δημοκρατία τότε η αρμόδια αρχή είναι  η Επίτροπος Προστασίας των Δεδομένων της Κυπριακής Δημοκρατίας.

Σε περίπτωση υπερβολικών αιτημάτων από υποκείμενο δεδομένων, η Medochemie μπορεί να χρεώσει ένα λογικό τέλος λαμβάνοντας υπόψη τις δαπάνες για την παροχή των πληροφοριών ή μπορεί ακόμη και να αρνηθεί να ενεργήσει.
Με τη λήψη αιτήματος, και σε περίπτωση που η Medochemie έχει εύλογες αμφιβολίες σχετικά με την ταυτότητα του αιτητή, η  Medochemie μπορεί να απαιτήσει πρόσθετες πληροφορίες για να επιβεβαιώσει την ταυτότητα του Υποκειμένου των Δεδομένων ή του ατόμου που ζητά τέτοιες πληροφορίες εξ ονόματος του Υποκειμένου των Δεδομένων.

 
Οι υπεύθυνοι επεξεργασίας δεδομένων δεν είναι υπεύθυνοι για επεξεργασία που έτυχαν δεδομένα από το ίδιο το Υποκειμένου των Δεδομένων ή από άλλη εταιρεία η οποία έλαβε τα προσωπικά δεδομένα ως απάντηση σε αίτηση φορητότητας δεδομένων. Αντίθετα, ο παραλήπτης των προσωπικών δεδομένων γίνεται ο υπεύθυνος επεξεργασίας δεδομένων και υπόκειται οφείλει να συμμορφώνεται με τις πρόνοιες του ΓΚΠΔ.
11. Υποχρεώσεις της Medochemie σχετικά με τα δικαιώματα των υποκειμένων των δεδομένων
Η Medochemie σέβεται και κατανοεί τη σημασία του δικαιώματος των Υποκειμένων των Δεδομένων να διαχειρίζονται τα προσωπικά τους δεδομένα. Ως εκ τούτου, λαμβάνουμε όλα τα απαραίτητα μέτρα για να διευκολύνουμε όλα τα Υποκείμενα Δεδομένων των οποίων τα δεδομένα επεξεργάζονται από τη Medochemie, να ασκούν τα δικαιώματά τους που απορρέουν από την εφαρμογή του ΓΚΠΔ.

Η Medochemie αναλαμβάνει να επικοινωνεί αποτελεσματικά με τα Υποκειμένου των Δεδομένων και να παρέχει όλες τις αναγκαίες ειδοποιήσεις σχετικά με την επεξεργασία των δεδομένων προσωπικού χαρακτήρα και να ανταποκρίνεται στις αιτήσεις των Υποκειμένου Δεδομένων εντός ενός μηνός από την παραλαβή κάθε είδους αίτησης.

Η Medochemie λαμβάνει όλα τα απαραίτητα μέτρα ώστε να διατηρήσει όλες τις πληροφορίες των Υποκειμένων των Δεδομένων ασφαλείς, αλλά στην απίθανη περίπτωση παραβίασης, η medochemie Limited, αναλαμβάνει να ενημερώσει σχετικά το Υποκείμενο των Δεδομένων ως οι πρόνοιες του ΓΚΠΔ.

Η Medochemie κάτ απάντα χρόνο στοχεύει στην πλήρη συμμόρφωσή της με τις υποχρεώσεις της ως αυτές απορρέουν από τον ΓΚΠΔ και τις σχετικές οδηγίες. Το παρόν θα τροποποιείται για να ανταποκρίνεται σε τέτοιες απαιτήσεις και υποχρεώσεις και δεν κρίνεται απαραίτητη η περαιτέρω γνωστοποίηση της τροποποίησής του, πέραν της δημοσίευσής του στην ιστοσελίδα της Medochemie Limited, www.medochemie.com.

